Anubis
Store norske leksikon,Historie,Verdens historie og samtidshistorie,Afrika,Det gamle Egypt
Anubis var en gud i Det gamle Egypt, gjerne knyttet til døden. Anubis hadde mange tilnavn og funksjoner, blant annet var han:
Anubis Khentyimentu, vokteren over nekropolis og grenselandet mellom de dødes og de levendes verden. I dette aspektet fremstilles han som en sjakal som ligger på taket av et gravtempel.  Den andre formen er Anubis Imyut, guden for balsamering som var med på å vekke Osiris til live i Osirismyten. I dette aspektet fremstilles han som en mann med sjakalhode. Anubis Imyut er ofte avbildet i gravkunsten, der han gjerne står ved den dødes båre og legger siste hånd på mumien. Hans viktigste kultsted lå i det 17. distrikt i det Øvre Egypt, byen grekerne kalte Kynopolis (Hundebyen). Les mer i Store norske leksikon guder i Det gamle Egypt religion i Det gamle Egypt Det gamle Egypt Det gamle Egypts historie